মেট্রো স্টেশন তো বটেই ট্রেনে উঠেও আর ফোন করায় ব্যাঘাত ঘটবে না। এবার সুখের দিন আসতে চলেছে। পুজোর আগেই এমন সুখবর শোনালেন কলকাতার মেট্রো রেলের জেনারেল ম্যানেজার এম সি চৌহান। তিনি জানিয়েছেন, প্রযুক্তগত উন্নতির কাজ শুরু হয়ে গিয়েছে। আর কিছুদিনের মধ্যেই যে কোনও নেটওয়ার্কের ফোনে কথা বলা যাবে চলন্ত ট্রেনেও। ইন্টারনেটও করা যাবে।
চৌহানের দাবি, এখনই রিলায়েন্স জিও পরিষেবা রয়েছে মেট্রো সুড়ঙ্গে। নোয়াপাড়া থেকে কবি সুভাষ মেট্রো পথের মধ্যে দমদম থেকে মহানায়ক উত্তমকুমার পর্যন্ত সুড়ঙ্গ দিয়ে চলে ট্রেন। সেখানে এতদিন কোনও মোবাইল নেটওয়ার্কেরই টাওয়ার পাওয়া যেত না। এখন রিলায়েন্স জিও-র ভাল সিগন্যাল রয়েছে। চলতি বছরের মধ্যে পাতালে ভোডাফোন, এয়ারটেল-সব অন্যান্য নেটওয়ার্কও কাজ করবে।